**SOCIJALNI PROGRAM GRADA RIJEKE**

**POKLON-BON UČENICIMA OSNOVNIH ŠKOLA ZA ŠKOLSKI PRIBOR U 2022./2023.**

Od 11. srpnja do 16. rujna 2022. Odjel gradske uprave za zdravstvo i socijalnu skrb Grada Rijeke organizira akciju zaprimanja zahtjeva građana. Zahtjevi uz prateću dokumentaciju podnose se radnim danom od 8.30 do 15.30 u šalter-sali Gradske uprave, Titov trg 3, šalteri br. 4 i 5.

* Poklon-bon u iznosu od 375 kn za učenika od 1. do 4. razreda OŠ ili u iznosu od 750 kn za učenika od 5. do 8. razreda OŠ može ostvariti dijete iz kućanstva koje je korisnik **zajamčene minimalne naknade** pri Centru za socijalnu skrb Rijeka.
* Poklon-bon u iznosu od 250 kn za učenika od 1. do 4. razreda OŠ ili u iznosu od 500 kn za učenika od 5. do 8. razreda OŠ može ostvariti dijete iz kućanstva u kojem isključivo žive jedan roditelj i dijete/djeca a čiji su prosječni mjesečni prihodi u zadnja tri mjeseca niži od cenzusa prihoda koje je utvrdio Grad Rijeka za **jednoroditeljska kućanstva** (cenzus za dvočlano kućanstvo 7 612,50 kn, tročlano kućanstvo  10 237,50 kn, četveročlano kućanstvo 13 125,00 kn, brojnija kućanstva + 1 837,50 kn za svakoga dodatnog člana) ili dijete iz kućanstva čiji su prosječni mjesečni **prihodi** u zadnja tri mjeseca niži od cenzusa prihoda koje je utvrdio Grad Rijeka za pojedini broj članova kućanstva (cenzus za dvočlano kućanstvo 6.343,75 kn, tročlano kućanstvo 8 531,25 kn, četveročlano kućanstvo 10 937,50 kn, brojnija kućanstva + 1 531,25 kn za svakoga dodatnog člana), odnosno dijete koje je korisnik prava na **doplatak za pomoć i njegu** ili prava na **osobnu invalidninu** pri Centru za socijalnu skrb Rijeka te **udomljeno** dijete.
* Korisnici će uz predočenje poklon-bona moći preuzeti školski pribor u jednoj od riječkih knjižara (popis u privitku poklon-bona).

Dokumentacija za dokazivanje uvjeta

* osobna iskaznica podnositelja zahtjeva (original na uvid)

**i**

* rješenje Centra za socijalnu skrb Rijeka o ostvarivanju prava na zajamčenu minimalnu naknadu i potvrda o zadnjem primitku sredstava (originali na uvid i preslike)

**ili**

* rješenje Centra za socijalnu skrb Rijeka o ostvarivanju prava djeteta na doplatak za pomoć i njegu ili osobnu invalidninu i potvrda o zadnjem primitku sredstava (originali na uvid i preslike)

**ili**

* rješenje nadležnog Centra za socijalnu skrb o udomiteljstvu maloljetnog djeteta bez odgovarajuće roditeljske skrbi ili udomiteljski ugovor (original na uvid i preslika)

**ili**

* potvrde o radnoj aktivnosti i prihodima svih članova kućanstva u zadnja tri mjeseca (originali na uvid i preslike):
	+ polaznik SŠ/student: potvrda o redovitom školovanju ili studiranju
	+ zaposlen: obrazac IP ili isplatne liste ili potvrda HZZO-a o naknadi za vrijeme rodiljnog dopusta ili rješenje HZZO-a o pravu na dopust za njegu djeteta i naknadu plaće
	+ samozaposlen (vl. poduzeća ili obrta, slobodno zanimanje): porezno rješenje za prethodnu godinu ili potvrda o visini dohotka/dobiti za prethodnu godinu ili platne liste ovjerene od knjigovođe ili potvrda HZZO-a o naknadi za vrijeme rodiljnog dopusta ili rješenje HZZO-a o pravu na dopust za njegu djeteta i naknadu plaće
	+ nezaposlen: uvjerenje HZZ-a ili potvrda HZZO-a o naknadi za vrijeme rodiljnog dopusta ili ugovor o stručnom osposobljavanju za rad bez zasnivanja radnog odnosa
	+ radno nesposobna odrasla osoba: rješenje HZMO-a o pravu na invalidsku mirovinu zbog opće nesposobnosti za rad i odrezak od mirovine u RH ili rješenja CZSS-a Rijeka o osobnoj invalidnini ili doplatku za pomoć i njegu i potvrda o zadnjem primitku sredstava od CZSS-a Rijeka i sl.
	+ umirovljenik: odrezak od mirovine u RH i/ili potvrda o visini mirovine iz inozemstva i/ili potvrda HZMO-a o nekorištenju mirovine u RH
	+ kućanica: potvrda HZZO-a za osiguranu osobu člana obitelji osiguranika u obveznom zdravstvenom osiguranju.